**היי סת',**

**ראשית תודה על הנכונות לסייע. במסגרת עבודת המחקר שלי אני מתייחסת לארגוני משרתים בצבאות שונים מסביב לעולם. מבדיקתי עלו הפרטים הבאים לגבי המצב בארצות הברית, וכך כתבתי בעבודה:**

**בארצות הברית**, לאחר דיון מקיף שנערך בשנות השבעים בהתלבטות אם להתיר לחיילים להתאגד, הוחלט להטיל איסור מוחלט על התארגנות המשרתים בצבא. בהצהרת הקונגרס בנושא נקבע כי משמעת היא ערך עליון בצבא, כי התארגנות חיילים אינה עולה בקנה אחד עם המבנה ההיררכי של הצבא, וכי למשא ומתן קיבוצי ולשביתה אין מקום בצבא[[1]](#footnote-1). תפיסה זו אף אושרה בפסיקת בית המשפט הצבאי בשנות התשעים של המאה הקודמת. בהתאמה, קובע הדין הפדראלי איסור על חברות באיגוד מקצועי שמטרתו קיום משא ומתן קיבוצי, כמו גם איסור להפגין ואיסור לשבות. על אף האמור, הדין מאפשר הקמת ארגוני חיילים לייצוג האינטרסים המקצועיים, בלבד שלא יעסקו במשא ומתן קיבוצי הנוגע לתנאי השירות וכל עוד הם פועלים בהתאם למגבלות הקבועות בדין ובפקודות הצבא[[2]](#footnote-2).

אשמח לקבל מעט חומרי רקע על ארגוני החיילים הקיימים בארצות הברית:

1. האם אוכל לקבל את ההפניה לקביעה בדין הפדראלי בדבר האיסור על חברות באיגוד מקצועי שמטרתו קיום משא ומתן קיבוצי ועל האיסור להפגין ולשבות?
2. כן אשמח להפניה לדין המאפשר את הקמת ארגוני החיילים שתוארו כאן?
3. היכן ניתן למצוא התייחסות למגבלות הסמכות של הארגונים הקיימים? מה מותר להם לעשות, מה הם עושים בפועל?
4. האם קיים מסמך מסודר, או אולי מאמר, המתייחס לסוגיות הללו שניתן להפנות אותי אליו?
1. Congressional findings and declaration of perpose Act, Nov 8, 1978, P.L. 95-610 SEC 1, 92 Stat 3085 [↑](#footnote-ref-1)
2. Kelly Farley, Rick Walker, Harry Bondy, Dan Mendoza, Freedom of Association and the Canadian Forces: Current Status and Future Trends, in **Military Missions and Their Implications Reconsidered: The Aftermath of September 11th** (Giuse ppe Caforio, Gerhard Kuemmel eds., 2005).

Heinecken Lindy, Military Unionism In The Post-Cold War Era: A future Reality? (Taylor & Francis, 2006) [↑](#footnote-ref-2)